Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ για τον καθορισμό των κανόνων για τη συνέχιση της εφαρμογής του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997 - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η απόφαση αριθ. 2/1999 της μικτής επιτροπής ΕΚ-Ανδόρας προβλέπει τη νομοθεσία που πρέπει να θεσπισθεί από την Ανδόρα για την εφαρμογή του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία, μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997 [1]. Η απόφαση αυτή διασφαλίζει τη συνέχεια των παραδοσιακών ροών των συναλλαγών ζώντων ζώων και ζωικών προϊόντων μεταξύ της Ανδόρας και της Κοινότητας.

[1] ΕΕ L 31, 5.2.2000, σ. 84.

2. Η απόφαση αριθ. 1/2001 της μικτής επιτροπής ΕΚ-Ανδόρας καθορίζει συμπληρωματικούς κανόνες εφαρμογής του πρωτοκόλλου αυτού [2] για την επέκταση της ζώνης εναρμονισμένου εμπορίου.

[2] ΕΕ L 33, 2.2.2002, σ. 35.

3. Κατά τη συνεδρίαση της 29ης και 30ης Μαΐου 2000, η κτηνιατρική υποομάδα της μικτής επιτροπής ΕΚ-Ανδόρας εξέτασε την επέκταση του πρωτοκόλλου για τα κτηνιατρικά θέματα, ώστε να συμπεριληφθούν σ´αυτό τομείς της κτηνιατρικής νομοθεσίας που δεν καλύπτονταν προηγουμένως και που πρέπει να εφαρμόζονται σε όλα τα νέα εμπορικά ρεύματα τα οποία μπορούν να αναπτυχθούν στον τομέα των ζωικών προϊόντων. Η κτηνιατρική υποομάδα σύστησε στη μικτή επιτροπή ΕΚ-Ανδόρας το σχέδιο απόφασης που επισυνάπτεται στο παράρτημα και το οποίο περιλαμβάνει την συμπληρωματική κοινοτική νομοθεσία που πρέπει να εγκρίνει και να εφαρμόσει η Ανδόρα, το αργότερο, 18 μήνες μετά από την έγκριση της απόφασης της μικτής επιτροπής.

4. Το σχέδιο απόφασης περιλαμβάνει τη νομοθεσία σχετικά με τις μεταδοτικές σπογγώδεις εγκεφαλοπάθειες, συμπεριλαμβανομένης της απαγόρευσης της χρησιμοποίησης ζωικών πρωτεϊνών στη διατροφή των ζώων και τη νομοθεσία σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο. Περιλαμβάνει επίσης τις νέες οδηγίες για την κλασική πανώλη των χοίρων και τον καταρροϊκό πυρετό του προβάτου.

Το σχέδιο απόφασης προσδιορίζει τη νομοθεσία που πρέπει να θεσπισθεί και όλα τα συμπληρωματικά μέτρα που πρέπει να λάβει η Ανδόρα για να διασφαλίσει την ορθή εφαρμογή αυτής της νομοθεσίας.

5. Η Επιτροπή συστήνει να εγκρίνει το Συμβούλιο το σχέδιο απόφασης που επισυνάπτεται στο παράρτημα ως κοινοτική θέση, με σκοπό να ληφθεί απόφαση από τη μικτή επιτροπή.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ για τον καθορισμό των κανόνων για τη συνέχιση της εφαρμογής του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997

Η ΜΙΚΤΗ ΕΠΙΤΡΟΠΗ,

Έχοντας υπόψη :

την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας [3], η οποία υπεγράφη στο Λουξεμβούργο στις 28 Ιουνίου 1990, και ιδίως το άρθρο 17,

[3] ΕΕ L 374, 31.12.1990, σ. 14.

το πρωτόκολλο για τα κτηνιατρικά θέματα που συμπληρώνει την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας [4], το οποίο υπεγράφη στις Βρυξέλλες στις 15 Μαΐου 1997,

[4] ΕΕ L 148, 6.6.1997, σ. 16.

Εκτιμώντας τα εξής :

(1) Τα μέρη επιθυμούν να διευρύνουν τα παραδοσιακά εμπορικά ρεύματα μεταξύ της Ανδόρας και της Κοινότητας τα οποία καλύπτονται ήδη από την απόφαση αριθ. 2/1999 [5] και από την απόφαση αριθ. 1/2001 [6] της Μικτής Επιτροπής ΕΚ-Ανδόρας για να διευκολύνει την ανάπτυξη νέων εμπορικών συναλλαγών.

[5] ΕΕ L 31, 5.2.2000, σ. 84.

[6] ΕΕ L 35, 2.2.2002, σ. 35.

(2) Οι συναλλαγές αυτές θα πραγματοποιούνται συνεπώς σύμφωνα με τους κοινοτικούς κτηνιατρικούς κανόνες.

(3) Κατά τη συνεδρίασή της στην Ανδόρα στις 13 και 14 Δεκεμβρίου 2001, η κτηνιατρική υποομάδα συνέστησε την έγκριση ενός συμπληρωματικού καταλόγου κοινοτικών νομοθετικών διατάξεων που πρέπει να εφαρμοστούν στην Ανδόρα για να διερευνηθεί η συμφωνία, ο οποίος πρέπει να εγκριθεί το αργότερο 18 μήνες μετά από τη δημοσίευση της παρούσας απόφασης,

ΑΠΟΦΑΣΙΖΕΙ:

Άρθρο 1

Η Ανδόρα αναλαμβάνει να εγκρίνει τα κοινοτικά μέτρα για την καταπολέμηση των ΜΣΕ, όπως ορίζεται στο άρθρο 2, τα κοινοτικά μέτρα σχετικά με την επεξεργασία των ζωικών υποπροϊόντων που δεν προορίζονται για κατανάλωση από τον άνθρωπο, όπως ορίζεται στο άρθρο 3 και τα κοινοτικά μέτρα για την καταπολέμηση ορισμένων ζωονόσων, όπως ορίζεται στο άρθρο 4.

Άρθρο 2

Νομοθεσία για τις ΜΣΕ

Η Ανδόρα θεσπίζει τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών [7], όπως τροποποιήθηκε τελευταία με τον κανονισμό της Επιτροπής (EΚ) αριθ. 1494/2002 [8]. Για τους σκοπούς της παρούσας συμφωνίας πραγματοποιούνται οι ακόλουθες προσαρμογές :

[7] ΕΕ L 147, 31.5.2001, σ. 1.

[8] ΕΕ L 225, 22.8.2002, σ. 3.

α) Στο παράρτημα II, Κεφάλαιο A, Μέρος II, σημείο 2 προστίθενται τα ακόλουθα :

Ανδόρα // 100

b) Στο παράρτημα III, Κεφάλαιο A, Μέρος II, σημείο 3 προστίθενται τα ακόλουθα :

Ανδόρα // 30

Η Ανδόρα θεσπίζει την απόφαση του Συμβουλίου αριθ. 2000/766/EΚ, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων [9], όπως τροποποιήθηκε τελευταία με την απόφαση της Επιτροπής αριθ. 2002/248/EΚ [10].

[9] ΕΕ L 306, 7.12.2000, σ. 32.

[10] ΕΕ L 84, 28.3.2002, σ. 71.

Η Ανδόρα θεσπίζει την απόφαση της Επιτροπής αριθ. 2001/9/EΚ, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης του Συμβουλίου αριθ. 2000/766/EΚ περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων [11], όπως τροποποιήθηκε τελευταία με την απόφαση της Επιτροπής αριθ. 2002/248/EΚ.

[11] ΕΕ L 2, 5.1.2001, σ. 32.

Άρθρο 3

Ζωικά υποπροϊόντα

Η Ανδόρα θεσπίζει τον κανονισμό (EΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο [12].

[12] ΕΕ L 273, 10.10.2002, σ. 1.

Άρθρο 4

Μέτρα για την καταπολέμηση νόσων

Η Ανδόρα θεσπίζει την οδηγία του Συμβουλίου αριθ. 2001/89/EΚ, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων [13] και την οδηγία του Συμβουλίου αριθ. 2000/75/EΚ, της 20ης Νοεμβρίου 2000, για τη θέσπιση ειδικών διατάξεων σχετικά με μέτρα καταπολέμησης και εξάλειψης του καταρροϊκού πυρετού του προβάτου [14].

[13] ΕΕ L 316, 1.12.2001, σ. 5.

[14] ΕΕ L 327, 22.12.2000, σ. 74.

Άρθρο 5

Η Ανδόρα θα μεταφέρει και θα εφαρμόσει το αργότερο 18 μήνες μετά την ημερομηνία έγκρισης της παρούσας απόφασης, την κοινοτική νομοθεσία που ορίζεται στο παράρτημα της παρούσας απόφασης.

Άρθρο 6

Η παρούσα απόφαση θα αρχίσει να ισχύει την πρώτη ημέρα του μήνα που έπεται της έγκρισής της.

Βρυξέλλες,

Για τη Μικτή Επιτροπή

Ο Πρόεδρος

ΠΑΡΑΡΤΗΜΑ

Η αναφορά στα βασικά κείμενα αυτά περιλαμβάνει την αναφορά στο σύνολο των τροποποιήσεων καθώς και στους κανόνες εφαρμογής

Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Mαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών [15]

[15] ΕΕ L 147, 31.5.2001, σ. 1.

Απόφαση του Συμβουλίου αριθ. 2000/766/ΕΚ, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και την χρησιμοποίηση ζωικών πρωτεϊνών στη διατροφή των ζώων [16]

[16] ΕΕ L 306, 7.12.2000, σ. 32.

Απόφαση της Επιτροπής αριθ. 2001/9/ΕΚ, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης του Συμβουλίου αριθ. 2000/766/ΕΚ περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων [17]

[17] ΕΕ L 2, 5.1.2001, σ. 32.

Κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο [18]

[18] ΕΕ L 273, 10.10.2002, σ. 1.

Οδηγία του Συμβουλίου αριθ. 2001/89/ΕΚ, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων [19]

[19] ΕΕ L 316, 1.12.2001, σ. 5.

Οδηγία του Συμβουλίου αριθ. 2000/75/ΕΚ, της 20ης Νοεμβρίου 2000, για τη θέσπιση ειδικών διατάξεων σχετικά με μέτρα καταπολέμησης και εξάλειψης του καταρροϊκού πυρετού του προβάτου [20].